**Uzziņa par projektu Vadības komitejas sēdei**

**24.05.2021.**

|  |  |  |
| --- | --- | --- |
| № | Sniedzamā informācija | Informācija par projektu |
|  | **Ministru kabineta noteikumu projekts “Kārtība, kādā grāmatvedībā novērtē un finanšu pārskatos norāda uzņēmuma mantu un saistības, ja uzņēmuma vai tā struktūrvienības darbība tiek izbeigta” (turpmāk – noteikumu projekts)** | |
|  | Projekta izstrādes nepieciešamības pamatojums | Ministru kabineta 2017.gada 24. maija rīkojums Nr. 245 “Par Valsts nodokļu politikas pamatnostādnēm 2018.-2021.gadam” (prot. Nr.23 21.§), Rīcības virziens - uzņēmumu investīciju stimulēšana un uzņēmumu starptautiskās konkurētspējas paaugstināšana, 2.4. uzdevums: Tiesību normu sakārtošana grāmatvedības jomā, 2.4.1. apakšpunkts - Izstrādāt jaunu likumu “Par grāmatvedību”, lai tas būtu atbilstošs juridiskās tehnikas prasībām, ietverot lietoto terminu plašāku skaidrojumu un papildu regulējuma noteikšanu, kā arī nosakot likuma mērķi un darbības jomu. Pārskatīt un pilnveidot arī uz šī likuma pamata izdotos Ministru kabineta noteikumus. |
|  | Vadības darba plāna uzdevuma numurs un tā izpildes termiņš (ja nepieciešams) | 2021-DP-04-/166, 30.12.2021. |
|  | Projekta īss saturs | Ar likumprojektu “Grāmatvedības likums” (Nr.795/Lp13, Saeimas 2021.gada 29.aprīļa plenārsēdē pieņemts 2.lasījumā) (turpmāk – likumprojekts) likums “Par grāmatvedību” (turpmāk – Likums) tiek izteikts jaunā redakcijā. Saskaņā ar likumprojekta sākotnējās ietekmes novērtējuma ziņojumā (anotācijā) minēto ir paredzēts pārizdot pašlaik uz Likuma pamata izdotos Ministru kabineta noteikumus, tai skaitā arī Ministru kabineta 2003.gada 21.oktobra noteikumus Nr.583 “Uzņēmuma mantas, arī prasījumu un saistību novērtēšana grāmatvedībā un atspoguļošana finanšu pārskatos, ja uzņēmuma vai tā struktūrvienības darbība tiek izbeigta”, kas izdoti saskaņā ar Likuma 11.panta otro daļu (turpmāk - Noteikumi), aktualizējot tajos iekļauto regulējumu.  Noteikumu projekta “Kārtība, kādā grāmatvedībā novērtē un finanšu pārskatos norāda uzņēmuma mantu un saistības, ja uzņēmuma vai tā struktūrvienības darbība tiek izbeigta” (turpmāk – noteikumu projekts) izstrādāšanas pamats - likumprojekta 21.panta trešajā daļā Ministru kabinetam dotais uzdevums.  Sagatavojot noteikumu projektu, paredzēts pārskatīt un precizēt pašlaik spēkā esošo regulējumu. Paredzēts saglabāt negrozītu peļņas vai zaudējumu aprēķina sagatavošanu un pašu kapitāla lieluma aprēķināšanu un norādīšanu bilancē likvidējamam uzņēmumam, kā arī saglabāt atbrīvojumu no īpašumā esošu ķermenisko un bezķermenisko lietu novērtēšanas atbilstoši šo objektu tīrajiem pārdošanas ieņēmumiem gadījumos, kad, izbeidzot individuālā komersanta, individuālā uzņēmuma, zemnieka un zvejnieka saimniecības, valsts vai pašvaldības iestādes un aģentūras, biedrības, nodibinājuma, politiskās organizācijas (partijas), arodbiedrības un reliģiskās organizācijas darbību, nav tādu kreditoru prasījumu, kuri ir jāapmierina un līdz ar to nav nepieciešama īpašuma objektu pārdošana. Šajā gadījumā visu mantu (arī saistības) atbilstoši tiesību aktiem, kuri reglamentē attiecīgā uzņēmuma darbības izbeigšanu un likvidēšanu, vai šī uzņēmuma statūtiem pārņem likvidējamā uzņēmuma vienīgais īpašnieks vai cita persona. Paredzēts saglabāt arī Noteikumos ietverto regulējumu attiecībā uz mantas un saistību novērtēšanu uzņēmuma struktūrvienības darbības izbeigšanas gadījumā.  Paredzēts noteikumu projektā iekļaut skaidrojumu attiecībā uz kārtību, kādā sagatavo Komerclikumā un Kooperatīvo sabiedrību likumā minēto likvidācijas slēguma finanšu pārskatu, kā arī atsauci uz Ministru kabineta 2015. gada 22. decembra noteikumiem Nr. 775 “Gada pārskatu un konsolidēto gada pārskatu likuma piemērošanas noteikumi”, ja likvidācijas vai maksātnespējas procesa gadījumā tiek izbeigta tāda uzņēmuma darbība, uz kuru attiecas Gada pārskatu vai konsolidēto gada pārskatu likums.  Noteikumu projekts aizstās pašlaik spēkā esošos Noteikumus, kuri pēc noteikumu projekta izdošanas zaudēs spēku. |
|  | Iespējamie risinājuma varianti (ja nepieciešams) | Nav citu risinājuma variantu. |
|  | Par projektu nosakāmā atbildīgā amatpersona | Grāmatvedības un revīzijas politikas departamenta direktore Daina Robežniece. |
|  | Nosakāmais projekta sagatavotājs (ja nepieciešams) | Grāmatvedības un revīzijas politikas departamenta Grāmatvedības politikas un metodoloģijas nodaļas vecākā eksperte Gunta Majevska. |
|  | Darba grupas vadītājs un iespējamais sastāvs (ja nepieciešams) | Ar Finanšu ministrijas 2018.gada 3.maija rīkojumu Nr. 150 izveidota darba grupa likumprojekta un ar to saistīto Ministru kabineta noteikumu izstrādei. Darba grupas vadītāja - Grāmatvedības un revīzijas politikas departamenta direktore Daina Robežniece. Darba grupas sastāvā iekļauti Finanšu ministrijas, Valsts kases, Valsts ieņēmumu dienesta, Finanšu un kapitāla tirgus komisijas, Latvijas Bankas, Biznesa augstskolas "Turība", Latvijas Republikas Grāmatvežu asociācijas, ISO sertificēto grāmatvežu asociācijas un Latvijas Zvērinātu revidentu asociācijas pārstāvji. |
|  | Sabiedrības līdzdalība | Sabiedrības pārstāvji varēs līdzdarboties Ministru kabineta noteikumu izstrādē, sniedzot atzinumu par to pēc izsludināšanas Valsts sekretāru sanāksmē. Informācija par noteikumu projektu tiks publicēta Finanšu ministrijas mājas lapā sadaļā "Sabiedrības līdzdalība" > "Tiesību aktu projekti" > "Grāmatvedības politika". Termiņš viedokļu sniegšanai – 07.06.2021. |
|  | Ministrijas struktūrvienības un padotības iestādes, ar kurām projekts jāsaskaņo | Juridiskais departaments, Tiešo nodokļu departaments, Valsts kase, Valsts ieņēmumu dienests. |
|  | Nosūtīšanas saskaņošanai termiņš,  saskaņošanas termiņš | Nosūtīts saskaņošanai – 24.05.2021.  Saskaņošanas termiņš – 07.06.2021. |
|  | Prognozējamā projekta finansiālā ietekme uz valsts budžetu | Nav (noteikumu projekta finansiālā ietekme uz valsts budžetu netiek plānota). |
|  | Tiesību akta pieņemšanas kalendārais plāns | Izsludināts VSS: 17.06.2021.  Iesniegts Valsts kancelejā: 01.08.2021. |
|  | Politikas joma | Budžeta un finanšu politika. |
|  | Uzziņas sagatavotājs | Grāmatvedības un revīzijas politikas departamenta Grāmatvedības politikas un metodoloģijas nodaļas vecākā eksperte Gunta Majevska (tālr. 67095616, e-pasts: gunta.majevska@fm.gov.lv). |
| Uzziņu iesniedza:  Daina Robežniece, Grāmatvedības un revīzijas politikas departamenta direktore | | |
| Tālrunis: 67095495, e-pasts: daina.robezniece@fm.gov.lv | | |
| Uzziņa iesniegta: 20.05.2021. | | |